ai4bharat/Pralekha huggingface dataset:
माहिती आणि प्रसारण मंत्रालय
माहिती आणि प्रसारण मंत्रालयांच्या विविध विभागांसाठी पहिल्या वार्षिक परिषदेचे आयोजन
नवी दिल्ली, 12 फेब्रुवारी 2019
माहिती आणि प्रसारण मंत्रालयाअंतर्गत येणाऱ्या विविध विभागांची पहिली वार्षिक परिषद माहिती आणि प्रसारण मंत्रालयाने आयोजित केली आहे. नवी दिल्लीत विज्ञान भवन इथे 13 फेब्रुवारीला ही परिषद होणार आहे. परिषदेचे उद्घाटन सत्र माहिती आणि प्रसारण राज्यमंत्री  राज्यवर्धन राठोड यांच्या अध्यक्षतेखाली होणार आहे.
वेगवेगळ्या विभागांतर्गत काम करणाऱ्या भारतीय माहिती सेवेतल्या अधिकाऱ्यांना अखिल भारतीय स्तरावर एकत्र आणून दूरसंवाद आणि संपर्क यामधल्या नवनव्या क्षेत्रावर चर्चा करण्यासाठी व्यासपीठ उपलबध करुन देणे हा या परिषदेचा उद्देश आहे. समाजातल्या प्रत्येकापर्यंत माहिती पोहोचावी यादृष्टीने माहिती आणि प्रसारण मंत्रालयाच्या विविध विभागात समन्वय दृढ करण्यासाठी आणि या क्षेत्रातल्या नवनव्या तंत्रज्ञानाच्या वापराबाबत विचारमंथन घडवण्यासाठी ही परिषद उपयुक्त ठरणार आहे. नियोजित श्रोतृवर्गापर्यंत पोहोचण्यासाठी सोशल मिडियाचा वापर करण्याच्या मार्गांवरही परिषदेत चर्चा अपेक्षित आहे.
N. Sapre/N.Chitale/D. Rane
(Visitor Counter : 69
भूविज्ञान मंत्रालय
दिल्लीसह वायव्य भारतात मान्सूनची आगेकूच
दिल्लीसह वायव्य भारतात मान्सूनची आगेकूच
नवी दिल्ली, 28 जून 2018
नैऋत्य मोसमी पावसाने गुजरातच्या आणखी काही भागात आगेकूच केली असून पूर्व राजस्थानचा बराचसा भाग, पश्चिम राजस्थानचा काही भाग, संपूर्ण हरियाणा, चंदीगड आणि दिल्ली, पश्चिम उत्तर प्रदेशचा उर्वरित भाग, उत्तराखंड, हिमाचल प्रदेश आणि पंजाबमध्येही आगेकूच सुरु ठेवली आहे.
उत्तर अरबी समुद्र, गुजरातचा उर्वरित भाग, राजस्थानमध्ये मोसमी पावसाच्या वाटचालीसाठी अनुकूल परिस्थिती आहे.
यामुळे येत्या 2-3 दिवसात मोसमी पाऊस संपूर्ण देश व्यापणार आहे.
वायव्य भारतात सर्वत्र पाऊस होईल तर तुरळक ठिकाणी मुसळधार पावसाची शक्यता आहे.
देशाच्या वायव्य भागातल्या राज्यात येत्या 2-3 दिवसात पावसाचा जोर कायम राहणार आहे.
B.Gokhale/N.Chitale/P.Malandkar
(Visitor Counter : 39
आदिवासी विकास मंत्रालय
आंतरराष्ट्रीय संग्रहालय दिनानिमित्त केंद्रीय आदिवासी कामकाज मंत्री अर्जुन मुंडा यांनी अधोरेखित केले संग्रहालयांचे महत्त्व
नवी दिल्ली, 18 मे 2022
आंतरराष्ट्रीय संग्रहालय दिनानिमित्त केंद्रीय आदिवासी कामकाज मंत्री अर्जुन मुंडा यांनी नवी दिल्लीत आयोजित कार्यक्रमात संग्रहालयांचे महत्त्व अधोरेखित केले.
आंतरराष्ट्रीय संग्रहालय दिन साजरा करण्याच्या निमित्ताने जगभरातील लोकांना संग्रहालयांच्या माध्यमातून आपापला इतिहास आणि संस्कृती जाणून घेण्याची संधी मिळते, असे ते म्हणाले. स्वातंत्र्याच्या अमृतमहोत्सवानिमित्त संस्कृती मंत्रालयाद्वारे 16 ते 20 मे 2022 दरम्यान संग्रहालयांमध्ये एका उत्सवाचे आयोजन होत असल्याची माहितीही त्यांनी दिली. मंत्रालयाच्या अंतर्गत चालणाऱ्या सर्व संग्रहालयांमध्ये या पूर्ण आठवड्याभरात अभ्यागतांना विनामूल्य प्रवेश दिला जात असल्याचे संग्रहालयांनी घोषित केले आहे, असे त्यांनी स्पष्ट केले. भारतातील अनुसूचित जमातींच्या इतिहासाविषयी देशाला व जगाला माहिती करून देणारी आदिवासी संग्रहालये विकसित करण्यासाठी केंद्रीय आदिवासी कामकाज मंत्रालयाची भूमिका महत्त्वाची असल्याचेही त्यांनी सांगितले.
स्वातंत्र्ययुद्धात योगदान देणाऱ्या, ब्रिटिश राजवटीला आणि शोषकांना विरोध करणाऱ्या, स्वतःच्या हक्कासाठी स्वतःच्या क्षेत्रात लढे उभारणाऱ्या आदिवासी सेनानींच्या शौर्यगाथा संग्रहालयांमधून मांडण्यासाठी केंद्रीय आदिवासी कामकाज मंत्रालय कार्यरत असल्याचेही मुंडा यांनी सांगितले.
या आंतरराष्ट्रीय संग्रहालय दिनी प्रत्येकाने आपल्या कुटुंबासह संग्रहालयांना भेट द्यावी आणि आपल्या देशाच्या थोर स्वातंत्र्यसेनानींच्या बलिदानाची, देशाच्या समृद्ध इतिहासाची आणि संपन्न सांस्कृतिक वर्षाची माहिती घेतली पाहिजे, अशी अपेक्षाही मुंडा यांनी व्यक्त केली.
दरवर्षी 18 मे हा दिवस जगभर आंतरराष्ट्रीय संग्रहालय दिन म्हणून साजरा केला जातो. भारताच्या इतिहास आणि संस्कृतीचे अनेक पैलू तसेच आपल्या पूर्वजांच्या अनेक मौल्यवान आठवणी देशाच्या संग्रहालयांमध्ये जतन करून ठेवल्या आहेत. अशा दृष्टीने, संग्रहालयांचे महत्व विशद करण्यासाठीही जगभर हा दिवस साजरा करण्यात येतो.
S.Kane/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
दूरसंचार आणि माहिती तंत्रज्ञान मंत्रालय
ट्रायने सेवा गुणवत्ता नियमनाचे पुनरावलोकन सादर करण्याच्या मुदतीत केली वाढ
नवी दिल्ली, 6 एप्रिल 2023
भारतीय दूरसंचार नियामक प्राधिकरणाने 24.02.2023 रोजी सेवा गुणवत्ता  विनियम, 2023 च्या पुनरावलोकनावर मसुदा नियमन आणि या नियमनासाठी मार्गदर्शक तत्त्वांचा मसुदा जारी केला होता. भागधारकांद्वारे आपले अभिप्राय सादर करण्याची मुदत 07.04.2023 पर्यंत होती.
अभिप्राय सादर करणणाच्या मुदतीत वाढ करण्यासाठी भागधारक आणि उद्योग संघटनांनी केलेल्या विनंती नुसार मसुदा विनियम आणि या नियमनाच्या मसुदा मार्गदर्शक तत्त्वांवर टिप्पण्या सादर करण्याची अंतिम तारीख 3 आठवडे म्हणजे 01 मे 2023 पर्यंत वाढवण्याचा निर्णय घेण्यात आला आहे.
भागधारक आपले अभिप्राय शक्यतो इलेक्ट्रॉनिक स्वरूपात ट्रायच्या सेवेची गुणवत्ता विभागाचे सल्लागार तेजपाल सिंग यांना adv-qos1@trai.gov.in. या पत्त्यावर ईमेलद्वारे पाठवू शकतात. इतर कोणत्याही स्पष्टीकरणासाठी तेजपाल सिंग यांच्याशी ईमेलद्वारे adv-qos1@trai.gov.in या पत्त्यावर किंवा +91-11-2323-3602 या दूरध्वनी क्रमांकावर संपर्क साधला जाऊ शकतो.S.Tupe/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
संरक्षण मंत्रालय
संरक्षणमंत्री राजनाथ सिंग यांच्या हस्ते संरक्षण पीएसयू आणि ओएफबीच्या आधुनिकीकरण/अद्यतन आणि नवीन पायाभूत सुविधांचा शुभारंभ
नवी दिल्ली, 10 ऑगस्ट 2020
संरक्षणमंत्री राजनाथ सिंग यांनी आज आत्मनिर्भर भारत सप्ताहांतर्गत संरक्षण पीएसयू आणि ओएफबीचे आधुनिकीकरण आणि नवीन पायाभूत सुविधांचा डिजीटल माध्यमातून शुभारंभ केला. संरक्षण राज्यमंत्री श्रीपाद नाईक व्हिडीओ कॉन्फरन्सच्या माध्यमातून यात सहभागी झाले. याप्रसंगी संबोधित करताना राजनाथ सिंग म्हणाले, पंतप्रधान नरेंद्र मोदी यांनी आत्मनिर्भर भारत अभियानाचे आवाहन केले आहे आणि त्यांचे 5-I चे सूत्र हेतू , समावेश , गुंतवणूक , पायाभूत सुविधा  आणि नवोन्मेष ’ अर्थव्यवस्थेला उच्च विकास मार्गावर आणतील. ते म्हणाले, सरकारने कोविड-19 काळात वेळीच आणि विचारपूर्वक निर्णय घेतले, जसे आयातीसंबंधी नकारात्मक यादी, थेट परकीय गुंतवणूक मर्यादा वाढवणे, देशांतर्गत भांडवली खरेदीसाठी स्वतंत्र निधी आणि स्वदेशीकरणावर भर.
आधुनिकीकरण उपक्रमांतर्गत, ऑर्डनन्स फॅक्टरी चांदा येथील पिनाक रॉकेट कॉम्प्लेक्स येथे पिनाक आणि इतर रॉकेटसाठी लागणाऱ्या विस्तारीत गरजांच्या पूर्ततेसाठी अत्याधुनिकीकरण करण्यात आले आहे.
तसेच ओएलएफ डेहराडूनच्या अत्याधुनिकीकरणामुळे टी-90 रणगाड्यांच्या अत्याधुनिक ऑप्टोइलेक्ट्रॉनिक घटकांची निर्मिती होईल.
बीईएलने उत्पादनासाठी पूर्णपणे स्वदेशी मरीच एकात्मिक सुविधा सुरु केली आहे, डीआरडीओने विकसित केलेल्या मरीच अँटी टॉर्पेडो संरक्षण प्रणालीचे एकत्रीकरण आणि चाचणी केली आहे.
एचएएलने 500 वे एएल-31एफपी ओव्हरहाल्ड इंजिन भारतीय हवाई दलाकडे सुपूर्द केले आहे, जे आघाडीवरील सर्वात प्राणघातक लढाऊ विमान एसयू-30एमकेआयला बसवण्यात येणार आहे. हे कोरापुट विभागाने तयार केले आहे.
बीईएमएलने बेंगळुरु येथे नवीन पायाभूत सुविधानिर्माण अंतर्गत औद्योगिक डिझाईन सेंटर उभे केले आहे. भारतातील अशाप्रकारचे हे पहिलेच केंद्र आहे.
आधुनिक सुविधांतर्गत, जीआरएसईने सध्या सुरु असलेल्या पी17ए प्रकल्पाच्या उत्पादन गरजा पूर्ण करण्यासाठी राजा बागान डॉकयार्ड येथे सुविधा विस्तार केला.
कोंकरस-एम, इनवार, आकाश, अस्त्र क्षेपणास्त्रांसाठी आवश्यक असलेल्या स्वदेशी विकसित वॉरहेड्सचे उत्पादन व चाचणी करण्यासाठी संरक्षण क्षेत्रात नवीन पायाभूत सुविधा निर्माण केल्या आहेत. ही सुविधा मॉड्यूलर असल्याने वाढीव सुधारणांसह भविष्यातील सर्व क्षेपणास्त्र आयुधांना पुरवली जाईल. संरक्षणमंत्र्यांनी रिमोटचे बटन दाबून या सर्व सुविधांचा शुभारंभ केला.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
वाणिज्य आणि उदयोग मंत्रालय
पियुष गोयल यांनी वाणिज्य आणि उद्योग मंत्रालयाचा कार्यभार स्वीकारला
नवी दिल्ली, 31 मे 2019
केंद्रीय मंत्री पियुष गोयल यांनी आज वाणिज्य आणि उद्योग मंत्रालयाचा कार्यभार स्वीकारला. माजी वाणिज्य आणि उद्योग मंत्री सुरेश प्रभू यावेळी त्यांच्यासोबत होते.
सुरेश प्रभू यांच्यासारख्या द्रष्ट्या नेत्याकडून हा कार्यभार स्वीकारतांना आपल्याला अतिशय आनंद होत आहे, अशा भावना गोयल यांनी व्यक्त केल्या. या विभागाच्या प्रगतीसाठी सर्वतोपरी प्रयत्न करु अशी ग्वाही त्यांनी दिली. उद्योग आणि व्यापार क्षेत्रात तातडीने लक्ष घालण्याच्या मुद्यांवर अभ्यास करु असे गोयल यावेळी म्हणाले.
D.Wankhade/R.Aghor/D.Rane
(Visitor Counter : 66
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांना आतापर्यंत कोविड प्रतिबंधक लसीच्या 22 कोटींहून अधिक मात्रा पुरविण्यात आल्या
राज्ये आणि केंद्रशासित प्रदेशांकडे लसीच्या 1 कोटी 77 लाखांहून अधिक मात्रा पुढील काळातील लसीकरणासाठी अजूनही उपलब्ध
राष्ट्रव्यापी लसीकरण मोहिमेचा एक भाग म्हणून भारत सरकार कोविड प्रतिबंधक लसीचा मोफत पुरवठा करून सर्व राज्ये आणि केंद्रशासित प्रदेशांना मदत करत आहे. त्यासोबतच, राज्ये आणि केंद्रशासित प्रदेशांना लस उत्पादकांकडून या लसी थेट खरेदी करता याव्या यासाठी देखील केंद्र सरकार सुविधा पुरवत आहे. कोविड महामारीचा प्रतिबंध तसेच व्यवस्थापन करण्यासाठी केंद्र सरकारने राबविलेल्या चाचण्या, रुग्णांच्या संपर्कातील व्यक्तींचा शोध, उपचार आणि कोविड प्रतिबंधासाठी योग्य वर्तणूक यांसह लसीकरण हा भारत सरकारच्या पंचसूत्री धोरणाचा अविभाज्य घटक आहे.
कोविड प्रतिबंधक लसीकरणाच्या तिसऱ्या टप्प्यातील व्यापक आणि जलद स्वरूपाच्या धोरणाची अंमलबजावणी 1 मे 2021 पासून सुरु झाली आहे.
या धोरणाअंतर्गत, प्रत्येक महिन्यात सीडीएलने मंजुरी दिलेल्या कोणत्याही औषध उत्पादकांच्या लसीच्या एकूण मात्रांपैकी फक्त 50% सरकारकडून खरेदी केली जाईल. या लसीच्या मात्रा केंद्र सरकारकडून राज्य सरकारांना पूर्वीप्रमाणेच मोफत उपलब्ध करून दिल्या जातील.
केंद्र सरकारने राज्ये आणि केंद्रशासित प्रदेशांना मोफत स्वरुपात तसेच राज्यांकडून थेट खरेदीच्या माध्यमातून अशा दोन्ही मार्गांनी मिळून कोविड प्रतिबंधक लसीच्या आतापर्यंत एकूण 22 कोटींहून अधिक  मात्रांचा पुरवठा केला आहे.
आज सकाळी 8 वाजेपर्यंत उपलब्ध आकडेवारीनुसार, वाया गेलेल्या मात्रांच्या संख्येसह एकूण 20,13,74,636 मात्रांचा वापर करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 1 कोटी 77 लाखांहून अधिक  मात्रा पुढील काळातील लसीकरणासाठी अजूनही उपलब्ध आहेत.
याशिवाय, लसीच्या 1 लाख  मात्रा पुरवठा प्रक्रियेत असून येत्या 3 दिवसांत त्या राज्ये आणि केंद्रशासित प्रदेश सरकारांना मिळतील.
राष्ट्रपती कार्यालय
राष्ट्रपतींच्या हस्ते स्वच्छ सर्वेक्षण पुरस्कार प्रदान
नवी दिल्ली, 6 मार्च 2019
राष्ट्रपती राम नाथ कोविंद यांनी आज नवी दिल्लीत झालेल्या एका समारंभात स्वच्छ सर्वेक्षण पुरस्कार 2019 प्रदान केले.
ग्रामीण आणि शहरी स्वच्छतेचे उद्दिष्ट साध्य करण्याच्या दिशेने भारताने लक्षणीय प्रगती केल्याचे राष्ट्रपतींनी यावेळी बोलतांना सांगितले. आजकाल एखादे गाव किंवा शहर, त्या ठिकाणी स्वच्छतेवर दिल्या जात असलेल्या महत्वामुळे ओळखले जाते, हा महत्त्वपूर्ण बदल असल्याचे राष्ट्रपती म्हणाले. आतापर्यंतच्या सर्व चारही पाहण्यांमध्ये प्रथम पुरस्कार पटकावणाऱ्या इंदूरने सर्व शहरी केंद्रासाठी उदाहरण समोर ठेवले आहे, असे त्यांनी सांगितले.
स्वच्छता अधिक परिणामकारक आणि शाश्वत होण्यासाठी स्वच्छता हा प्रत्येक नागरिकाच्या वर्तणुकीचा अविभाज्य घटक बनला पाहिजे, असे राष्ट्रपती म्हणाले. अनेक जण खासगी स्वच्छतेकडे लक्ष पुरवतात परंतु सार्वजनिक स्वच्छतेबाबत उदासीन असतात. स्वच्छ भारताचे लक्ष्य साध्य करण्यासाठी या मानसिकतेत बदल होणे आवश्यक आहे, असे ते म्हणाले. स्वच्छता विषयाचा शालेय अभ्यासक्रमांत समावेश करावा तसेच स्वच्छतेच्या महत्वाबाबत जनजागृती करावी, असे आवाहन राष्ट्रपतींनी केले.
N.Sapre/J.Patankar/P.Kor
(Visitor Counter : 223
माहिती आणि प्रसारण मंत्रालय
‘ज्येष्ठपुत्रों’ हा चित्रपट रितुपर्णो घोष यांच्याच कलाकृतीचं प्रतिबिंब -प्रसेनजित चॅटर्जी
(गोवा, 27 नोव्हेंबर 2019
गोव्यात सुरू असलेल्या 50 व्या इफ्फी दरम्यान कौशिक गांगुली यांनी दिग्दर्शित केलेल्या आणि प्रसेनजित चॅटर्जी यांनी अभिनय केलेला ‘ज्येष्ठपुत्रों’ हा बंगाली चित्रपट दाखवण्यात आला. ज्येष्ठ बंगाली आणि हिंदी दिग्दर्शक रितुपर्णो घोष यांनी या चित्रपटाची कथा लिहिली होती. तसेच ते लवकरच निर्मितीही करणार होते. मात्र, त्यांचे आकस्मिक निधन झाले. त्यांचे हे अपूरे राहिलेले स्वप्न दिग्दर्शक कौशिक गांगुली यांनी पूर्ण केले. कौशिक यांनी बनवलेली ही कलाकृती म्हणजे रितुपर्णो यांच्या कलाकृतीचेच प्रतिबिंब आहे, अशा भावना अभिनेता प्रसेनजित चॅटर्जी यांनी व्यक्त केल्या. इफ्फीदरम्यान आयोजित पत्रकार परिषदेत ते बोलत होते.
एका सुपरस्टार अभिनेत्याच्या व्यक्तीगत, भावनिक जीवनाची किनार दाखविणारा हा चित्रपट आहे. 10 वर्षांनंतर आपल्या मूळ गावी आलेल्या या सुपरस्टार्सच्या भावनिक आंदोलनांचा मागोवा घेण्याचा प्रयत्न चित्रपटातून करण्यात आला आहे, असे त्यांनी सांगितले. चित्रपटाला कलात्मक आणि व्यावसायिक चित्रपटात विभागणे योग्य नाही. दोन्ही प्रकारचे सिनेमा तेवढेच महत्त्वाचे असतात. चित्रपट चांगला की वाईट एवढेच अधिक महत्वाचे असते, असेही प्रसेनजित म्हणाले.
मराठी चित्रपट ‘तुझ्या आयला’चे दिग्दर्शक सुजय डहाके हेही पत्रकार परिषदेला उपस्थित होते. हा चित्रपट म्हणजे लेखक नियाज मुजावर यांनी आपल्यातल्या व्यक्तिगत प्रवासाची कहाणी आहे, असे सुजय म्हणाले. चित्रपटाचा विषय ‘शिव्या’ हा असून आजवर चर्चिल्या न गेलेल्या या शाब्दीक हिंसेवर हा चित्रपट भाष्य करतो.
‘एलिफंटस् डू रिमेंबर’ या चित्रपटाच्या दिग्दर्शिका स्वाती पांडे यांनीही उपस्थितांशी संवाद साधला. हा आपला पहिलाच चित्रपट असून विनोदी स्वरुपाचा रोमांचक कथा असलेला चित्रपट सर्व वयोगटातल्या प्रेक्षकांना निखळ आनंदाची अनुभूती देईल, असे त्यांनी सांगितले. हा चित्रपट भारतातले ज्येष्ठ टुरिस्ट गाईड रामा खंडेलवाल यांच्या आयुष्यावर आधारलेला आहे.
फिल्म डिव्हिजनच्या महासंचालक स्मिता वत्स शर्मा याही यावेळी उपस्थित होत्या. 1948 सालापासून फिल्म डिव्हिजन माहितीपट, कथाबाह्य चित्रपट आणि लघुपटांना सहाय्य करत आहे. तसेच इफ्फीचे यशस्वी आयोजन करत आहे, असे त्यांनी सांगितले.
G.Chippalkatti/R.Aghor/P.Kor
पंतप्रधान कार्यालय
पंतप्रधान नरेंद्र मोदी यांनी मन की बात कार्यक्रमाच्या गेल्या महिन्यातील भागातील प्रमुख संकल्पनांचे ई-बुक शेअर केले
पंतप्रधान नरेंद्र मोदी यांनी मन की बात कार्यक्रमाच्या गेल्या महिन्याच्या भागातील प्रमुख संकल्पनांचा उल्लेख असलेले आणि विविध क्षेत्रातील मान्यवरांनी लिहिलेले अभ्यासपूर्ण लेख समाविष्ट करणारे एक ई-बुक शेअर केले आहे.
पंतप्रधानांनी ट्विट संदेशात म्हटले आहे:
"गेल्या महिन्याच्या #MannKiBaat कार्यक्रमात उल्लेख केलेल्या मुख्य संकल्पना आणि जीवनाच्या विविध क्षेत्रातील प्रख्यात व्यक्तींनी लिहिलेल्या अभ्यासपूर्ण लेखांचा समावेश असलेले हे एक मनोरंजक ई-पुस्तक आहे."
पंतप्रधान कार्यालय
महिलांच्या 3000 मीटर स्टीपलचेस प्रकारात कांस्यपदक जिंकल्याबद्दल प्रिती लांबा हिचे पंतप्रधानांनी केले अभिनंदन
पंतप्रधान नरेंद्र मोदी यांनी प्रिती लांबा हिचे आशियायी क्रीडा स्पर्धांमध्ये महिलांच्या 3000 मीटर स्टीपलचेस प्रकारात कांस्यपदक जिंकल्याबद्दल अभिनंदन केले आहे.
पंतप्रधानांनी एक्सवर पोस्ट केले आहेः
"महिलांच्या 3000 मीटर स्टीपलचेस या अतिशय आव्हानात्मक असलेल्या प्रकारात कांस्यपदक जिंकल्याबद्दल प्रिती लांबा हिचे अभिनंदन. तिची चिकाटी आणि निर्धार इतरांसाठी प्रेरणा देणारा तेजस्वी प्रकाशदीप बनला आहे."
अंतराळ विभाग
भारतीय अंतराळ स्टार्ट-अप्स लवकरच सॅटेलाईट कॉन्स्टिलेशन्सचे प्रक्षेपण आणि नव्या प्रक्षेपकाच्या प्रयत्नांद्वारे मैलाचा टप्पा साध्य करतील - केंद्रीय मंत्री डॉ. जितेंद्र सिंह
नवी दिल्ली, 10 ऑक्टोबर 2022
भारतीय अंतराळ स्टार्ट-अप्स लवकरच सॅटेलाईट कॉन्स्टिलेशन्सचे  प्रक्षेपण आणि नव्या प्रक्षेपकाच्या प्रयत्नांद्वारे मैलाचा टप्पा साध्य करतील, असे केंद्रीय विज्ञान आणि तंत्रज्ञान,पंतप्रधान कार्यालय व अंतराळ आणि अणुऊर्जा राज्यमंत्री  डॉ जितेंद्र सिंह यांनी म्हटले आहे.
एल अँड टी आणि एचएएलद्वारे पाच पीएसएलव्ही देशांतर्गत तयार केली जात आहेत, तर इस्रो अर्थात भारतीय अंतराळ संशोधन संस्था आणि एनएसआयएल अर्थात न्यू स्पेस इंडिया लिमिटेड यांच्या माध्यमातून 'वनवेब' आपल्या उपग्रहांच्या प्रक्षेपणासाठी सज्ज आहे,अशी माहितीही त्यांनी दिली.
इंडियन स्पेस असोसिएशनच्या  पहिल्या वर्धापन दिनानिमित्त दिल्ली येथे आयोजित इंडिया स्पेस कॉन्क्लेव्हमध्ये ते बोलत होते. खाजगी उद्योगांसाठी अंतराळ क्षेत्र खुले करण्याबाबत पंतप्रधान नरेंद्र मोदी यांनी जून 2020 मध्ये घेतलेला निर्णय क्रांतिकारी आणि नवी दिशा देणारा ठरला असून त्यामुळे देशाच्या अंतराळ परिसंस्थेचे स्वरूप बदलले आहे,असे ते म्हणाले
आमच्या तरुण आणि खाजगी उद्योगांची ताकद आणि नाविन्यपूर्ण क्षमता आगामी काळात जागतिक अंतराळ तंत्रज्ञानाच्या बदलांमध्ये अग्रणी ठरेल,असा विश्वास सिंह यांनी व्यक्त केला. भारतातील तंत्रज्ञान क्षेत्रातले युवा प्रतिभावंत अंतराळ तंत्रज्ञान क्षेत्रातील नवे अडसर पार करतील. अंतराळ क्षेत्रातील अगणित संधी घेण्यासाठी ते सज्ज आहेत, असे सिंह म्हणाले.
इस्रोच्या कामगिरीने आपल्याला जागतिक मान्यता आणि प्रशंसा दोन्ही मिळवून दिली असल्याचे सिंह यांनी आपल्या भाषणाच्या समारोपात सांगितले. जगातील सर्वात मोठ्या रिमोट सेन्सिंग सॅटेलाईटस कॉन्स्टेलेशनसोबत अंतराळ क्षेत्रात इस्रो एक विशेष स्थान निर्माण करत आहे,हे एखाद्या सन्मानापेक्षा कमी नाही, अशा भावना त्यांनी व्यक्त केल्या. आपल्या यशाने इस्रो कायमच भारताचा गौरव वृद्धिंगत करेल, असे त्यांनी अधोरेखित केले.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 161
कोळसा मंत्रालय
व्यावसायिक खाणकामासाठीच्या कोळसा खाणींच्या लिलावासाठी, कोळसा मंत्रालयाकडे 38 बोली प्राप्त
ऑनलाईन लिलाव प्रक्रिया उद्या 28 जून 2022 पासून सुरु होणार
नवी दिल्ली, 27 जून 2022
कोळसा मंत्रालयाच्या नामनिर्देशित प्राधिकरणाने, 30 मार्च 2022 रोजी व्यावसायिक कोळसा खाणींच्या लिलाव प्रक्रियेचा पाचवा टप्पा, चौथ्या टप्प्याचा दुसरा आणि तिसर्या टप्प्याचा दुसरा प्रयत्न सुरू केला आहे. सर्व कोळसा खाणींसाठी ऑनलाइन तांत्रिक बोली सादर करण्याची अंतिम तारीख 27 जून 2022 रोजी दुपारी 12 वाजेपर्यंत आणि ऑफलाइन म्हणजेच बोलीसाठी प्रत्यक्ष आवेदने भरण्याची वेळ 27 जून 2022 रोजी दुपारी चारपर्यन्त होती.
व्यावसायिक कोळसा खाणी लिलावाच्या तीन टप्प्यांत ऑफलाइन पद्धतीने एकूण 38 बोली प्राप्त झाल्या आहेत. तर, लिलावाच्या पाचव्या टप्प्यांतर्गत, 15 कोळसा खाणींसाठी ऑफलाइन पद्धतीने एकूण 28 बोली प्राप्त झाल्या आहेत. यात दोन किंवा त्यापेक्षा अधिक बोली आठ कोळसा खाणींसाठी प्राप्त झाल्या आहेत. तिसऱ्या टप्प्याच्या दुसऱ्या प्रयत्नांतर्गत, एकूण नऊ कोळसा खाणी लिलावासाठी खुल्या करण्यात आल्या आणि त्यापैकी सहा कोळसा खाणींसाठी सहा बोली प्राप्त झाल्या आहेत. चौथ्या टप्प्याच्या दुसऱ्या बोली प्रक्रियेअंतर्गत, एकूण चार कोळसा खाणी लिलावासाठी खुल्या ठेवण्यात आल्या आणि यात तीन कोळसा खाणींसाठी चार बोली प्राप्त झाल्या आहेत.
लिलाव प्रक्रियेअंतर्गत प्राप्त झालेल्या ऑनलाइन बोली इच्छुक संभाव्य बोलीदारांच्या उपस्थितीत, उद्या म्हणजेच 28 जून 2022 रोजी सकाळी 10 वाजता टागोर चेंबर्स, स्कोप कॉम्प्लेक्स, नवी दिल्ली - 110003 इथे उघडल्या जातील.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
मलेशियाच्या पंतप्रधानपदी निवड झाल्याबद्दल दातो सेरी अन्वर इब्राहिम यांचे पंतप्रधान मोदी यांनी केले अभिनंदन
नवी दिल्ली, 24 नोव्हेंबर 2022
पंतप्रधान नरेंद्र मोदी यांनी दातो सेरी अन्वर इब्राहिम यांचे मलेशियाच्या पंतप्रधानपदी निवड झाल्याबद्दल अभिनंदन केले आहे.
पंतप्रधानांनी ट्विट केले आहे, "मलेशियाचे पंतप्रधान म्हणून निवड झाल्याबद्दल अभिनंदन, दातो सेरी @ अन्वर इब्राहिम. भारत आणि मलेशिया दरम्यानची धोरणात्मक भागीदारी अधिक बळकट करण्यासाठी एकत्र काम करण्याची अपेक्षा आहे."
S.Kakade/N.Mathure/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांकडून पुदुच्चेरीच्या नवनियुक्त मंत्रिमंडळाला शुभेच्छा
नवी दिल्ली, 27 जून 2021
पंतप्रधान नरेंद्र मोदी यांनी आज पुदुच्चेरी येथे शपथ घेतलेल्या नवनियुक्त मंत्र्यांना शुभेच्छा दिल्या आहेत.
ट्वीट संदेशात पंतप्रधान म्हणाले, "पुदुच्चेरी येथे शपथ घेतलेल्या सर्व मंत्र्यांना शुभेच्छा. ही टीम दृढनिश्चयाने कार्य करेल आणि पुदुच्चेरीच्या नागरिकांच्या आकांक्षांची पूर्तता करेल."S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
नागरी सेवा परीक्षेत यश मिळवलेल्या सर्व उमेदवारांचे पंतप्रधानांनी केले अभिनंदन
नवी दिल्ली, 23 मे 2023
नागरी सेवा परीक्षेत उत्तीर्ण झालेल्या उमेदवारांची यादी आज जाहीर झाली असून, पंतप्रधान नरेंद्र मोदी यांनी सर्व यशस्वी उमेदवारांचे अभिनंदन केले आहे. तसेच या वर्षी ही परीक्षा उत्तीर्ण होऊ न शकलेल्या उमेदवारांना त्यांनी सल्लाही दिला आहे.
पंतप्रधानांनी यासंदर्भात ट्विट केले आहे :
“ज्यांनी आज नागरी सेवा परीक्षा उत्तीर्ण केली, अशा सर्व युवांचे अभिनंदन. त्यांच्या यशस्वी आणि समाधानकारक करियरसाठी माझ्या अनेक शुभेच्छा ! देशाची सेवा करण्याची आणि लोकांच्या आयुष्यात सकारात्मक बदल घडवण्याची संधी मिळणे हा आपल्या आयुष्यातील अत्यंत रोमांचक क्षण असतो. “
“ज्यांना या प्रयत्नांत ही परीक्षा उत्तीर्ण करता आली नाही, त्यांची निराशा मी समजू शकतो, मात्र, आणखी प्रयत्न तुमची वाट बघत आहेत, त्याशिवाय, तुमची कौशल्ये आणि बलस्थाने यांचा उपयोग करण्यासाठीच्या अनेक संधी आज भारतात उपलब्ध आहेत. तुम्हा सर्वांनाही अनेक शुभेच्छा !”N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी आणि जॉर्डनचे राजे यांची रियाध येथे भेट
नवी दिल्ली, 29 ऑक्टोबर 2019
पंतप्रधान नरेंद्र मोदी यांनी सौदी अरेबियाच्या रियाध येथे फ्युचर इनव्हेस्टमेंट इनिशिएटिव्ह  बैठकीच्या दरम्यान जॉर्डनचे राजे अब्दुल्ला द्वितीय बिन अल हुसेन यांची भेट घेतली. द्विपक्षीय संबंध दृढ करण्याबाबत उभय नेत्यांनी यावेळी विचारविमर्श केला. जॉर्डनच्या राजाच्या गेल्यावर्षी 27 फेब्रुवारी ते 1 मार्च या भारत भेटीदरम्यान स्वाक्षऱ्या करण्यात आलेले सामंजस्य करार आणि करारांवरही यावेळी चर्चा झाली. मध्य पूर्व शांतता प्रक्रिया आणि इतर प्रादेशिक घडामोडींवरही उभय नेत्यांनी चर्चा केली. दहशतवादाला आळा घालण्यासाठीच्या सहकार्याबाबतही दोन्ही नेत्यांनी विचार विनिमय केला.
भारत आणि जॉर्डन दरम्यान प्राचीन काळापासून ऐतिहासिक, सांस्कृतिक संबंध आणि नागरिकांमधला संपर्क राहिला आहे. पंतप्रधानांच्या जॉर्डन दौऱ्यामुळे आणि जॉर्डनच्या राजांनी 2018 मध्ये दिलेल्या भारत भेटीमुळे द्विपक्षीय संबंधांना नवी गती मिळाली आहे. द्विपक्षीय, प्रादेशिक आणि बहुपक्षीय मुद्यांवर परस्पर सन्मान आणि समन्वयातून हे प्रतीत होत आहे.
B.Gokhale/N.Chitale/P.Kor
(Visitor Counter : 69
रेल्वे मंत्रालय
भारतीय रेल्वेमध्ये धुक्यात मार्ग दाखवणारे उपकरण उपलब्ध
नवी दिल्ली, 17 मार्च 2021
धुके असलेल्या भागात मार्ग दाखवणारे सहजी हाताळता येईल असे उपकरण लोको पायलट्सना भारतीय रेल्वेने उपलब्ध करुन दिले आहे. हे जीपीएस आधारीत कुठेही नेता येईल असे पोर्टेबल उपकरण असून हाताळायला सोपे आहे. धुके असलेल्या भागातून गाडी जाताना सिग्नल यंत्रणा, लेव्हल क्रॉसिंग गेट्स इत्यादींची हे उपकरण दृकश्राव्य माध्यमातून सूचना देते.
01-03-2021 पर्यंत अशाप्रकारची 12 हजार 742 धुक्यात दिशा दाखवणारी उपकरणे भारतीय रेल्वेसेवेत उपलब्ध करण्यात आली आहेत.
ही माहिती रेल्वे, वाणिज्य आणि उद्योग व ग्राहक व्यवहार, अन्न व सार्वजनिक वितरण मंत्री श्री पीयूष गोयल यांनी आज लोकसभेत एका प्रश्नाच्या लेखी उत्तरात दिली.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
गृह मंत्रालय
केंद्रीय गृह राज्य मंत्री नित्यानंद राय यांनी राष्ट्रीय आपत्ती व्यवस्थापन संस्थेने  भारतीय हवामानशास्त्र विभागाच्या सहकार्याने आयोजित “वादळ आणि विजा चमकणे ” यावरील वेबिनारचे अध्यक्षपद भूषवले
या नैसर्गिक आपत्तीचा प्रतिकूल परिणाम कमी करण्यासाठी सहकार्यात्मक लघु आणि दीर्घकालीन उपाययोजनांवर दिला भर
नवी दिल्ली, 14 जुलै 2020
राष्ट्रीय हवामान विभागाच्या सहकार्याने राष्ट्रीय आपत्ती व्यवस्थापन संस्थेने  ‘वादळ आणि विजा चमकणे’ यावर आयोजित वेबिनारचे उद्घाटन सत्र केंद्रीय गृह राज्यमंत्री नित्यानंद राय यांच्या अध्यक्षतेखाली आज पार पडले. या एकदिवसीय वेबिनारमध्ये वादळे आणि वीज चमकण्याच्या धोक्यांबाबत अधिक चांगल्या प्रकारे जाणून घेण्यासंदर्भात आणि प्रभावी सहकार्यात्मक कृतींच्या आधारे मानवी क्षमता वाढवण्यावर भर देण्यात आला. पंतप्रधानांचा 10-कलमी कार्यक्रम आणि आपत्ती जोखीम कमी करण्यासाठी आणि प्रभावित हितधारकांमध्ये लवचिकता वाढवण्यासाठी सेंदई फ्रेमवर्कची अंमलबजावणी करण्यावरही यात भर देण्यात आला.
वादळ आणि विजा चमकण्याच्या जोखिमेचे मूल्यमापन, पूर्वानुमान, सज्जता आणि तांत्रिक ज्ञान आणि वेळेवर प्रतिसाद आणि बचावासाठी उपलब्ध स्त्रोतांविषयी जागरूकता निर्माण करणे हा या वेबिनारचा उद्देश होता.
वेबिनारला संबोधित करताना नित्यानंद राय यांनी वादळ आणि मेघगर्जनेसह गडगडाट याचा समुदायांवरील प्रतिकूल परिणाम कमी करण्यासाठी केंद्र सरकारच्या विभाग / संस्थांद्वारे केलेल्या उपाययोजना अधोरेखित केल्या. देशाच्या आर्थिक वाढीत आणि विकासामध्ये आपत्ती निवारण आणि उपायांचे महत्त्व अधोरेखित करताना त्यांनी या नैसर्गिक आपत्तीचा विपरित परिणाम कमी करण्यासाठी सहकार्यात्मक लघु आणि दीर्घकालीन उपाययोजनांवर भर दिला. केंद्रीय गृह राज्यमंत्र्यांनी आपत्ती जोखीम कमी करण्याच्या विषयावर पंतप्रधान नरेंद्र मोदी आणि केंद्रीय गृहमंत्री अमित शहा यांच्या निरंतर मदत , मार्गदर्शन आणि उत्सुकतेचा उल्लेख केला. आपत्ती जोखीम कमी करण्याबाबत पंतप्रधानांनी दिलेला 10 कलमी कार्यक्रम लागू करण्याबरोबरच संशोधन आधारित आपत्ती जोखीम कमी करणारी धोरणे, सहभागात्मक दृष्टिकोन आणि कृतीशील प्रतिबंधात्मक आणि प्रभावी रणनीती अवलंबण्याचे आवाहन केले.
यावेळी भूविज्ञान मंत्रालयाचे सचिव डॉ. राजीवन यांनी त्यांच्या मंत्रालयाने वादळ आणि वीज चमकण्याच्या घटनांबाबत केलेल्या उपाययोजनांची माहिती दिली. यामध्ये दामिनी मोबाईल ऍप्प , हवामान मॉडेलिंग, डॉप्लर रडार आणि लाइटनिंग डिटेक्टर प्रणालीचा उल्लेख केला. त्यांनी वादळी वारे आणि वीज चमकण्याच्या घटनांबाबत संबंधित हितधारकांना पूर्वसूचना देण्याबाबत योग्य रणनीती तयार करण्याचे आवाहन केले. वेबिनारच्या उद्घाटन सत्राच्या इतर मान्यवरांमध्ये एनआयडीएमचे कार्यकारी संचालक मेजर जनरल मनोज कुमार बिंदल आणि हवामानशास्त्र विभागाचे महासंचालक डॉ. मृत्युंजय मोहपात्रा यांचा समावेश होता. या सत्रानंतर एनडीएमएचे अतिरिक्त सचिव डॉ व्ही. थिरुप्पुगझ, जीएमआरडी आणि एनआयडीएमचे प्रमुख प्रा. सूर्य प्रकाश आणि हवामानशास्त्र विभागाच्या वैज्ञानिक डॉ. सोमा सेन रॉय या मान्यवर वक्त्यांची व्याख्याने झाली.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138